|  |  |  |
| --- | --- | --- |
| ZnakRZS | Република СрбијаРепублички завод за статистику |  |
| ISSN 0353-9555 |
| **САОПШТЕЊЕ** | **ЗП30** |
| број 162 - год. LXVIII, 20.06.2018. |
| **Трошкови рада** | СРБ162 ЗП30 200618 |
|  |

**Истраживање о трошковима рада, 2016.**

Истраживањем о трошковима рада обезбеђују се подаци о висини и структури трошкова рада које послодавци имају на основу ангажовања радне снаге. Добијени подаци пружају увид у стање и структуру трошкова рада на домаћем тржишту рада и омогућавају њихово поређење с међународним тржиштем рада.

Просечни трошкови рада (D) по извршеном часу рада у 2016. години износили су 619 динара, односно 5,03 евра[[1]](#footnote-1). Послодавци су највећи износ издвајали за накнаде за запослене (D1) – зараде и доприносе, 627 динара, док су остали трошкови рада, као што су трошкови образовања и усавршавања (D2); остали трошкови послодавца који подразумевају трошкове у вези са запошљавањем нових радника и трошкове услуге заштите на раду (D3); трошкови осталих пореза (D4), који се односе на плаћање пенала због незапошљавања законом прописаног броја лица са инвалидитетом, у просеку, износили пет динара по извршеном часу рада.

**Графикон 1.** Просечни трошкови рада по извршеном часу рада, према главним компонентама трошкова рада, 2016. (РСД)



Трошкове рада чине сви трошкови за запослене које плаћа послодавац умањени за износ субвенција.

Све компоненте трошкова рада које имају карактер зараде приказане су у бруто износу, са припадајућим порезима и доприносима на терет запосленог.

Дакле, у структури трошкова рада (D) највеће учешће имају редовне исплате запосленима (зараде и редовни бонуси, са припадајућим порезима и доприносима на терет запосленог) које износи 71,1% (D11111), затим следе обавезни доприноси на терет послодавца чије учешће износи 13,6% (D1211), док су исплате за неодрађене дане, тј. дане одмора, празника и сл. треће по величини и износе 8,5% (D1113). Ове три компоненте збирно чине 93,2% трошкова рада. На основу овога може се закључити да у трошковима рада највеће учешће имају тзв. основни – обавезни трошкови послодавца по основу ангажовања радне снаге. Најмање учешће имају добровољни и додатни социјални доприноси на терет послодавца (D1212) и трошкови осталих пореза (D4), који се односе на плаћање пенала због незапошљавања законом прописаног броја лица са инвалидитетом, и у укупним трошковима рада учествују са по 0,2%. Укупни трошкови рада умањују се за 2,1%, колико износе субвенције (D5) (граф. 2).

**Графикон 2.** Структура трошкова рада, 2016. (%)[[2]](#footnote-2)

**Трошкови рада према секторима КД**

Највећи просечни трошкови рада (D) по извршеном часу рада забележени су у сектору Финансијске делатности и делатност осигурања, и износе 1.166 динара, што је скоро дупло више од републичког просека. Најнижи трошкови рада по извршеном часу рада забележени су у секторима делатности: Услуге смештаја и исхране, Саобраћај и складиштење и Уметност; забава и рекреација, и износе мање од 500 динара (граф. 2).

Истраживање се спроводи у четворогодишњој динамици, на пословним субјектима који у референтној години имају 10 и више запослених.

**Графикон 3.** Просечни трошкови рада по извршеном часу рада према секторима КД, 2016.

Трошкови образовања и усавршавања запослених (D2) подразумевају трошкове за курсеве, семинаре, симпозијуме, стручна путовања и сл. и у укупним трошковима рада (D) учествују са 0,3% (граф. 2). Сектор делатности Финансијске делатности и делатност осигурања значајно се издваја и по висини трошкова образовања и усавршавања запослених и износи седам динара по извршеном часу рада. Висина ових издвајања послодаваца још је значајна у секторима делатности Стручне, научне, информационе и техничке делатности (шест динара по извршеном часу рада) и Информисање и комуникације (четири динара по извршеном часу рада). Остали сектори делатности се, по висини трошкова образовања и усавршавања, налазе на нивоу или испод републичког просека, који износи два динара (таб. 1).

Учешће осталих трошкова послодавца (D3) у укупним трошковима рада (D) износи 0,4% (односно два динара по извршеном часу рада). Ови трошкови подразумевају трошкове послодавца у вези са запошљавањем нових радника (за огласе, за агенције за запошљавање, трошкови разговора са кандидатима и др.) и трошкове за услуге заштите на раду који се односе на куповину заштитне и радне одеће. Стога и рангирање сектора делатности по висини овог издатка послодавца прати логичан след ако се узме у обзир оправдана претпоставка да у овој категорији доминирају трошкови за услуге заштите на раду. Висина ових издвајања највећа је у секторима делатности Грађевинарство и Рударство, пет динара по извршеном часу рада (таб. 1).

Субвенције (D5) подразумевају све врсте субвенција од државе или других предузећа, друштава или организација из земље или иностранства са сврхом субвенционисања дела трошкова рада или целокупних трошкова рада, и у 2016. години, на нивоу Републике Србије, умањиле су трошкове рада у просеку за 13 динара по извршеном часу рада. Натпросечан износ субвенција по извршеном часу рада забележен је у секторима делатности Рударство (147 динара) и Саобраћај и складиштење (124 динара), док је у секторима делатности Грађевинарство, Финансијске делатности и делатност осигурања, Пословање некретнинама и Образовање износ субвенција мањи од 0,5 дате јединице мере (таб. 1).

**Трошкови рада по извршеном часу рада према величини пословног субјекта**

Просечни трошкови рада (D) по извршеном часу рада директно су пропорционални величини пословног субјектa. У пословним субјектима који имају више од хиљаду запослених учешће субвенција износи 5,5%, док у осталим категоријама пословних субјеката тај проценат није већи од 1% (граф. 4).

**Графикон 4**. Просечни трошкови рада (D1) и износи субвенција (D5) по извршеном часу рада, према величини пословног субјекта, 2016.

Уколико се посматра величина пословног субјекта и делатност којом се баве, као предузећа са највећим трошковима рада издвајају се велика предузећа (од 500 до 999 запослених) у сектору рударства, где просечни трошкови рада по извршеном часу рада износе 1.567 динара. С друге стране, најмањи трошкови рада по извршеном часу рада (од 141 динар) забележени су у локалним јединицама – организационим деловима великих предузећа (са 1000 и више запослених) које обављају делатност услуга смештаја и исхране (таб. 3).

**Часови рада**

Истраживањем о трошковима рада прикупљају се и подаци о плаћеним и извршеним часовима рада. У 2016. години запослени су у просеку радили 80,4% укупног радног времена, колико износи учешће извршених часова рада у плаћеним часовима рада. Преостали часови су плаћени, али не и извршени. Плаћени а неизвршени часови рада подразумевају часове годишњег одмора, боловања до 30 дана, часове државних и верских празника и остале непоменуте плаћене а неизвршене часове рада. Највеће учешће плаћених а неизвршених часова рада забележено је у сектору делатности Рударство (24,2%), а најмање у сектору Трговина на велико и мало и поправка моторних возила (16,3%).

Просечни месечни извршени часови рада запослених у пуном радном времену износили су 137 часова, док су просечни месечни извршени часови рада запослених који су радили непуно радно време износили 72 часа. (таб. 4)

Највиши просечни месечни плаћени часови рада по запосленом забележени су у сектору делатности Рударство (178), док су просечни месечни извршени часови рада највиши у секторима делатности Грађевинарство и Административне и помоћне услужне делатности (140). Просечни месечни и плаћени и извршени часови рада по запосленом најнижи су у сектору делатности Образовање (плаћени 151, извршени 121) (граф. 5).

**Графикон 5.** Просечни месечни плаћени и извршени часови рада по запосленом,

према секторима КД, 2016.

**Поређење са претходним периодом, 2012. годином**

У односу на претходни посматрани период, 2012. годину, највећи раст забележили су просечни трошкови послодавца, по извршеном часу рада, који се односе на накнаде за запослене (D1) – за 5,2%. Накнаде за запослене обухватају редовне исплате запосленима (D11111), периодичне исплате запосленима (накнаде и бонусe) (D11112), исплате за неодрађене дане (D1113), и исплате у натури (D1114). Трошкови образовања и усавршавања запослених (D2), као и остали трошкови послодавца (D3) по извршеном часу рада, остали су на истом нивоу, док је износ субвенција (D5) више него удвостручен. Подаци о осталим порезима (D4) – трошковима послодаваца у вези са извршењем обавезе запошљавања особа са инвалидитетом, у 2012. години нису прикупљани, стога и изостаје поређење укупних трошкова рада (граф. 6).

**Графикон 6.** Просечни трошкови рада по извршеном часу рада, 2012. и 2016.

3 Подаци о осталим порезима (D4) – трошковима послодаваца у вези са извршењем обавезе запошљавања особа са инвалидитетом, у 2012. години нису прикупљани.

Учешће трошкова за редовне исплате запосленима (D11111) у укупним трошковима за зараде (D11) у 2016. години износило је 83,7%, што је у односу на 2012. мање за 1,3 процентна поена (п.п). С друге стране, учешће периодичних исплата запосленима (накнада и бонуса) (D11112) веће је за 0,7 п.п. и у 2016. години износи 4% укупних трошкова за зараде (граф. 7). Периодичне исплате запосленима (накнаде и бонуси) подразумевају исплате на основу радног учинка и исплате на основу доприноса пословном успеху послодавца – награде, премије и бонуси, регрес за коришћење годишњег одмора и јубиларне награде, као и друге исплате у складу са општим актом и уговором о раду. Највећи раст просечних периодичних исплата запосленима (D11112) по извршеном часу рада, забележен је у сектору делатности Административне и помоћне услужне делатности, где је тај износ у 2016. години, у односу на пре четири године, скоро четвороструко већи, док је највећи пад забележен у сектору делатности Државна управа и обавезно социјално осигурање, где је тај износ преполовљен у односу на 2012. годину. У оба посматрана периода, највећи износ периодичних исплата – бонуса забележен је у сектору делатности Финансијске делатности и делатност осигурања, и у 2016. износи 76 динара по извршеном часу рада (таб. 6).

**Графикон 7.** Учешће појединачних компоненти трошкова за зараде у укупним трошковима за зараде (D11), 2012. и 2016. (%)

Трошкови за зараде (D11)

{

Исплате за неодрађене дане (D1113) подразумевају накнаде зараде за одсуствовање с рада у време државних и верских празника који су нерадни дани, накнаде зараде за дане годишњег одмора, дане плаћеног одсуства, накнаде зараде за време прекида рада без кривице запосленог и накнаде зараде у другим случајевима када послодавац општим актом или уговором о раду утврди право на накнаду зараде. У укупним трошковима за зараде (D11), у 2016. години, учешће исплата за неодрађене дане (D1113) повећано је за 0,2 п.п. (граф. 7). Учешће исплата у натури (D1114), у 2016. години, у укупним трошковима за зараде (D11), износи 2,3%, што у односу на 2012. представља повећање од 0,5 п.п. Исплате у натури се односе на процењене вредности све робе и свих услуга које се пружају запосленима. То укључује трошкове као што су: трошкови коришћења службеног аутомобила, трошкови стамбеног смештаја запослених, давања запосленима у роби, исплате запосленима у хартијама од вредности и сл.

Социјални доприноси и давања на терет послодавца (D12) подразумевају социјалне доприносе на терет послодавца (D121) и трошкове социјалних давања (D122). Социјални доприноси на терет послодавца (D121) подразумевају обавезне (социјалне) доприносе на терет послодавца који се уплаћују институцијама обавезног социјалног осигурања а прописани су законом, и добровољне и додатне социјалне доприносе који су допунски доприносима прописаним законом (нпр. добровољно додатно пензијско осигурање). Трошкови социјалних давања (D122) подразумевају накнаде зараде за време одсуствовања са рада због привремене спречености за рад до 30 дана, додатне трошкове за здравствену заштиту, отпремнине код одласка у старосну пензију и отпремнине запосленима за чијим је радом престала потреба, и остала социјална давања као што су једнократне накнаде запосленима у складу са социјалним програмом, помоћ запосленом и породици и сл. У 2016. години, учешће социјалних давања (D 122) у укупним социјалним доприносима и давањима на терет послодавца (D12) износило је 15,4%, што представља повећање за 2,5 п.п. у односу на 2012. годину. Највеће учешће социјалних давања (D122) у укупним социјалним доприносима и давањима на терет послодавца (D12), у 2016. години, забележено је у сектору делатности Саобраћај и складиштење и износи 30,9%. У поменутом сектору је уједно дошло и до најзначајније промене у структури социјалних доприноса и давања на терет послодавца (D 12), јер је учешће социјалних давања (D 122) повећано за 15,4 п.п. у односу на 2012. годину (таб. 9).

**РЕЗУЛТАТИ**

**Кратак приказ основних варијабли, 2016.**

РЕПУБЛИКА СРБИЈА

|  |  |  |
| --- | --- | --- |
| Шифра | Назив варијабле | Број запослених, (у хиљ.) |
|  |  |  |
| A1 | Број запослених – укупно  | 1433,6 |
| A11 | Број запослених с пуним радним временом  | 1388,1 |
| A12 | Број запослених с непуним радним временом | 45,5 |
| A121 | Запослени у непуном радном времену претворени у јединицу пуног радног времена | 23,8 |

|  |  |  |  |
| --- | --- | --- | --- |
| Шифра | Назив варијабле |  Mасе часова рада, (у хиљ.) | Просечни месечни часови рада |
|  |  |  |  |
| B1 | Извршени часови рада – укупно | 2326550,2 | 135 |
| B11 | Извршени часови рада запослених с пуним радним временом  | 2287432,7 | 137 |
| B12 | Извршени часови рада запослених с непуним радним временом | 39117,4 | 72 |
| C1 | Плаћени часови рада | 2881575,1 | 168 |
| C11 | Плаћени часови рада запослених с пуним радним временом | 2833655,1 | 170 |
| C12 | Плаћени часови рада запослених с непуним радним временом  | 47919,9 | 88 |

 РСД

|  |  |  |  |  |  |
| --- | --- | --- | --- | --- | --- |
| Шифра | Назив варијабле |  Mасе трошкова рада (мил. РСД) | Просечни месечни трошкови рада по запосленом (у еквива-лентима пуног радног времена)  | Просечни трошкови рада по плаћеном часу рада | Просечни трошкови рада по извршеном часу рада |
|  |  |  |  |  |  |
| D | Трошкови рада | 1440686,3 | 85029 | 500 | 619 |
| D1 | Накнаде за запослене  | 1459177,3 | 86121 | 506 | 627 |
| D11 | Трошкови за зараде, накнаде зарада и остале исплате запосленима  | 1223057,3 | 72185 | 424 | 526 |
| D1111 | Редовне и периодичне исплате (зараде, накнаде зарада и бонуси)  | 1072951,1 | 63325 | 372 | 461 |
| D11111 | Редовне исплате запосленима (зараде и бонуси) | 1024275,8 | 60453 | 355 | 440 |
| D11112 |  Периодичне исплате запосленима (накнаде и бонуси)  | 48675,3 | 2873 | 17 | 21 |
| D1113 | Исплате за неодрађене дане | 121881,0 | 7193 | 42 | 52 |
| D1114 | Исплате у натури | 28225,2 | 1666 | 10 | 12 |
| D12 | Социјални доприноси и давања на терет послодавца  | 236119,9 | 13936 | 82 | 101 |
| D121 | Социјални доприноси на терет послодавца  | 199654,6 | 11784 | 69 | 86 |
| D122 | Трошкови социјалних давања  | 36465,3 | 2152 | 13 | 16 |
| D2 | Трошкови образовања и усавршавања запослених  | 4273,8 | 252 | 1 | 2 |
| D3 | Остали трошкови послодавца  | 5319,2 | 314 | 2 | 2 |
| D4 | Остали порези | 2509,3 | 148 | 1 | 1 |
| D5 | Субвенције  | 30593,3 | 1806 | 11 | 13 |

**Напомена**: При спровођењу овог истраживања примењена су методолошка решења која су у потпуности усклађена са препорукама правних аката Eвростата (*European Statistical Office*), чиме је омогућена међународна упоредивост података Републике Србије са другим земљама. Коришћене су дефиниције и препоруке објављене у следећим уредбама: *Council Regulation (EC) No.530/1999 of 9 March 1999; Commission Regulation (EC) No.1726/1999 of 27 July 1999, Commission Regulation (EC) No.1737/2005 of 21 October 2005).* Називи и дефиниције варијабли Истраживања о трошковима рада одређени су горе поменутим регулативама. Називи појединих варијабли на српском језику не представљају директан превод са енглеског језика, већ су формулисани тако да одговарају садржају варијабли, a да буду у складу с терминима који се користе у  домаћем законодавству и рачуноводственом систему.

**Табела 1.** Просечни трошкови рада по извршеном часу рада, по секторима КД, 2016.

РЕПУБЛИКА СРБИЈА РСД

|  |  |  |  |  |  |  |
| --- | --- | --- | --- | --- | --- | --- |
|  | Трошкови рада(D) | Накнаде за запослене | Трошкови образо-вања и усаврша-вања запо-слених(D2) | Остали трошкови посло-давца(D3) | Остали порези (D4) | Суб-венције(D5) |
| укупно(D1) | од тога: |
| трошкови за зараде, накнаде зарада и остале сплате запосленима(D11) | социјални доприноси и давања на терет посло-давца(D12) |
|  |  |  |  |  |  |  |  |  |
| **УКУПНО – сви сектори**  | **619** | **627** | **526** | **101** | **2** | **2** | **1** | **13** |
|  |  |  |  |  |  |  |  |  |
| **УКУПНО – без сектора Пољопривреда, шумарство и рибарство** | **621** | **629** | **527** | **102** | **2** | **2** | **1** | **13** |
| Пољопривреда, шумарство и рибарство | 549 | 546 | 460 | 85 | 1 | 3 | 1 | 2 |
| Рударство | 907 | 1046 | 824 | 222 | 2 | 5 | 0 | 147 |
| Прерађивачка индустрија | 542 | 536 | 448 | 88 | 1 | 4 | 1 | 1 |
| Снабдевање електричном енергијом, гасом и паром | 1064 | 1059 | 812 | 247 | 2 | 4 | 0 | 2 |
| Снабдевање водом и управљање отпадним водама | 566 | 569 | 478 | 91 | 1 | 4 | 1 | 9 |
| Грађевинарство | 535 | 527 | 444 | 83 | 1 | 5 | 2 | 0 |
| Трговина на велико и мало и поправка моторних возила | 526 | 522 | 447 | 75 | 1 | 2 | 1 | 1 |
| Саобраћај и складиштење | 475 | 595 | 481 | 114 | 1 | 2 | 1 | 124 |
| Услуге смештаја и исхране | 415 | 415 | 350 | 65 | 1 | 2 | 1 | 3 |
| Информисање и комуникације | 980 | 996 | 830 | 166 | 4 | 2 | 2 | 25 |
| Финансијске делатности и делатност осигурања | 1166 | 1154 | 966 | 188 | 7 | 1 | 3 | 0 |
| Пословање некретнинама | 575 | 570 | 474 | 97 | 1 | 3 | 1 | 0 |
| Стручне, научне, информационе и техничке делатности | 967 | 973 | 841 | 132 | 6 | 2 | 2 | 16 |
| Административне и помоћне услужне делатности | 501 | 498 | 425 | 73 | 1 | 2 | 1 | 2 |
| Државна управа и обавезно социјално осигурање | 732 | 730 | 618 | 112 | 2 | 2 | 0 | 2 |
| Образовање | 575 | 573 | 489 | 84 | 1 | 0 | 0 | 0 |
| Здравствена и социјална заштита | 596 | 593 | 498 | 95 | 2 | 1 | 1 | 1 |
| Уметност; забава и рекреација | 490 | 492 | 418 | 74 | 1 | 1 | 1 | 5 |
| Остале услужне делатности | 539 | 541 | 461 | 80 | 1 | 3 | 1 | 5 |

**Табела 2.** Просечни трошкови рада по извршеном часу рада, према величини пословног субјекта, 2016.

РЕПУБЛИКА СРБИЈА РСД

|  |  |  |  |  |  |  |
| --- | --- | --- | --- | --- | --- | --- |
|  | Трошкови рада(D) | Накнаде за запослене | Трошкови образо-вања и усаврша-вања запо-слених(D2) | Остали трошкови посло-давца(D3) | Остали порези (D4) | Суб-венције(D5) |
| укупно(D1) | од тога:  |
| трошкови за зараде, накнаде зарада и остале сплате запосленима(D11) | социјални доприноси и давања на терет посло-давца(D12) |
| Величина пословног субјекта према броју запослених | 10–49 | 489 | 486 | 417 | 69 | 1 | 2 | 1 | 1 |
| 50–249 | 595 | 593 | 501 | 92 | 2 | 2 | 1 | 3 |
| 250–499 | 649 | 647 | 548 | 99 | 2 | 2 | 1 | 4 |
| 500–999 | 688 | 682 | 570 | 112 | 3 | 2 | 1 | 1 |
| 1000 и више запослених | 705 | 739 | 607 | 132 | 2 | 3 | 1 | 39 |

**Табела 3.** Просечни трошкови рада по извршеном часу рада, по секторима КД и величини пословног субjекта, 2016.

РЕПУБЛИКА СРБИЈА РСД

|  |  |
| --- | --- |
|   | Величина пословног субјекта према броју запослених |
| 10–49 | 50–249 | 250-499 | 500–999 | 1000 и више запослених |
|  |  |  |  |  |  |
| **Укупно – сви сектори**  | **489** | **595** | **649** | **688** | **705** |
| **Укупно – без сектора Пољопривреда, шумарство и рибарство** | **488** | **597** | **651** | **690** | **706** |
| Пољопривреда, шумарство и рибарство | 542 | 497 | 532 | 406 | 672 |
| Рударство | 613 | 633 | 1021 | 1567 | 912 |
| Прерађивачка индустрија | 374 | 519 | 610 | 664 | 663 |
| Снабдевање електричном енергијом, гасом и паром | 631 | 804 | 877 | - | 1113 |
| Снабдевање водом и управљање отпадним водама | 467 | 528 | 514 | 593 | 734 |
| Грађевинарство | 386 | 598 | 671 | 609 | 871 |
| Трговина на велико и мало и поправка моторних возила | 473 | 573 | 573 | 559 | 533 |
| Саобраћај и складиштење | 380 | 487 | 559 | 961 | 433 |
| Услуге смештаја и исхране | 340 | 512 | 432 | 552 | 141 |
| Информисање и комуникације | 841 | 1286 | 1236 | 1358 | 666 |
| Финансијске делатности и делатност осигурања | 1403 | 1096 | 1138 | 1299 | 1126 |
| Пословање некретнинама | 614 | 554 | 459 | - | - |
| Стручне, научне, информационе и техничке делатности | 883 | 1084 | 1008 | 814 | 1040 |
| Административне и помоћне услужне делатности | 476 | 575 | 422 | 543 | 495 |
| Државна управа и обавезно социјално осигурање | 781 | 610 | 699 | 742 | 770 |
| Образовање | 556 | 545 | 754 | 685 | 667 |
| Здравствена и социјална заштита | 434 | 637 | 568 | 603 | 617 |
| Уметност; забава и рекреација | 495 | 515 | 426 | 420 | 555 |
| Остале услужне делатности | 504 | 548 | 716 | - | 274 |

**Табела 4.** Просечни месечни плаћени и извршени часови рада по запосленом, по секторима КД, 2016.

РЕПУБЛИКА СРБИЈА

|  |  |  |  |  |  |  |
| --- | --- | --- | --- | --- | --- | --- |
|   | Плаћени часови рада по запосленом - укупно  | Извршени часови рада по запосленом - укупно  | Плаћени часови рада запослених са пуним радним временом | Извршени часови рада запослених са пуним радним временом | Плаћени часови рада запослених са непуним радним временом | Извршени часови рада запослених са непуним радним временом |
|  |  |  |  |  |  |  |
| **Укупно – сви сектори**  | **168** | **135** | **170** | **137** | **88** | **72** |
| **Укупно – без сектора Пољопривреда, шумарство и рибарство** | **167** | **135** | **170** | **137** | **87** | **71** |
| Пољопривреда, шумарство и рибарство | 168 | 137 | 169 | 137 | 125 | 114 |
| Рударство | 178 | 135 | 178 | 135 | 83 | 72 |
| Прерађивачка индустрија | 169 | 137 | 170 | 138 | 89 | 73 |
| Снабдевање електричном енергијом, гасом и паром | 174 | 135 | 174 | 135 | 69 | 53 |
| Снабдевање водом и управљање отпадним водама | 172 | 137 | 172 | 137 | 75 | 63 |
| Грађевинарство | 169 | 140 | 170 | 140 | 82 | 70 |
| Трговина на велико и мало и поправка моторних возила | 166 | 139 | 166 | 139 | 93 | 75 |
| Саобраћај и складиштење | 173 | 138 | 173 | 138 | 78 | 66 |
| Услуге смештаја и исхране | 162 | 135 | 164 | 136 | 125 | 101 |
| Информисање и комуникације | 169 | 137 | 170 | 138 | 88 | 72 |
| Финансијске делатности и делатност осигурања | 158 | 126 | 167 | 133 | 65 | 56 |
| Пословање некретнинама | 160 | 132 | 161 | 133 | 54 | 47 |
| Стручне, научне, информационе и техничке делатности | 168 | 139 | 169 | 140 | 62 | 52 |
| Административне и помоћне услужне делатности | 168 | 140 | 169 | 141 | 70 | 62 |
| Државна управа и обавезно социјално осигурање | 172 | 137 | 172 | 137 | 97 | 77 |
| Образовање | 151 | 121 | 170 | 136 | 90 | 72 |
| Здравствена и социјална заштита | 171 | 132 | 172 | 132 | 92 | 76 |
| Уметност; забава и рекреација | 166 | 136 | 167 | 137 | 83 | 72 |
| Остале услужне делатности | 167 | 138 | 168 | 139 | 73 | 56 |

**Табела 5.** Просечни месечни плаћени и извршени часови рада по запосленом, према величини пословног субјекта, 2016.

РЕПУБЛИКА СРБИЈА

|  |  |  |  |  |  |  |
| --- | --- | --- | --- | --- | --- | --- |
|   | Плаћени часови рада по запосленом - укупно  | Извршени часови рада по запосленом - укупно  | Плаћени часови рада запослених са пуним радним временом | Извршени часови рада запослених са пуним радним временом | Плаћени часови рада запослених са непуним радним временом | Извршени часови рада запослених са непуним радним временом |
| Величина пословног субјекта према броју запослених | 10–49 | 163 | 137 | 167 | 140 | 92 | 77 |
| 50–249 | 164 | 134 | 169 | 138 | 89 | 72 |
| 250-499 | 169 | 136 | 170 | 137 | 72 | 60 |
| 500–999 | 171 | 136 | 172 | 136 | 94 | 71 |
| 1000 и више запослених | 172 | 135 | 173 | 136 | 67 | 56 |

**Табела 6**. Просечни трошкови за зараде по извршеном часу рада, по секторима КД, 2016.

РЕПУБЛИКА СРБИЈА РСД

|  |  |  |  |  |  |
| --- | --- | --- | --- | --- | --- |
|   | Трошкови за зараде, накнаде зарада и остале исплате запосленима(D11) | Редовне исплате запосленима (зараде и бонуси)(D 11111) | Периодичне исплате запосленима (накнаде и бонуси)(D 11112) | Исплате за неодрађене дане(D 1113) | Исплате у натури(D 1114) |
|  |  |  |  |  |  |
| **Укупно – сви сектори**  | **526** | **440** | **21** | **52** | **12** |
| **Укупно – без сектора Пољопривреда, шумарство и рибарство** | **527** | **441** | **21** | **53** | **12** |
| Пољопривреда, шумарство и рибарство | 460 | 394 | 16 | 43 | 7 |
| Рударство | 824 | 605 | 65 | 107 | 47 |
| Прерађивачка индустрија | 448 | 379 | 20 | 41 | 9 |
| Снабдевање електричном енергијом, гасом и паром | 812 | 599 | 55 | 124 | 35 |
| Снабдевање водом и управљање отпадним водама | 478 | 398 | 23 | 46 | 10 |
| Грађевинарство | 444 | 381 | 11 | 38 | 14 |
| Трговина на велико и мало и поправка моторних возила | 447 | 373 | 29 | 37 | 8 |
| Саобраћај и складиштење | 481 | 393 | 17 | 50 | 21 |
| Услуге смештаја и исхране | 350 | 308 | 9 | 28 | 6 |
| Информисање и комуникације | 830 | 671 | 56 | 86 | 17 |
| Финансијске делатности и делатност осигурања | 966 | 772 | 76 | 105 | 14 |
| Пословање некретнинама | 474 | 399 | 23 | 49 | 3 |
| Стручне, научне, информационе и техничке делатности | 841 | 703 | 55 | 70 | 13 |
| Административне и помоћне услужне делатности | 425 | 364 | 20 | 34 | 8 |
| Државна управа и обавезно социјално осигурање | 618 | 536 | 4 | 59 | 20 |
| Образовање | 489 | 423 | 5 | 54 | 7 |
| Здравствена и социјална заштита | 498 | 422 | 8 | 63 | 5 |
| Уметност; забава и рекреација | 418 | 363 | 12 | 38 | 5 |
| Остале услужне делатности | 461 | 398 | 13 | 42 | 9 |

**Табела 7**. Структура трошкова за зараде према величини пословног субjекта, 2016. (%)

РЕПУБЛИКА СРБИЈА

|  |  |  |  |  |  |
| --- | --- | --- | --- | --- | --- |
|   | Трошкови за зараде, накнаде зарада и остале исплате запосленима(D11) | Редовне исплате запосленима (зараде и бонуси)(D11111) | Периодичне исплате запосленима (накнаде и бонуси)(D11112) | Исплате за неодрађене дане(D1113) | Исплате у натури(D1114) |
| Величина пословног субјекта према броју запослених | 10–49 | 100,0 | 86,2 | 3,7 | 8,3 | 1,8 |
| 50–249 | 100,0 | 84,7 | 3,9 | 9,6 | 1,7 |
| 250-499 | 100,0 | 84,2 | 4,3 | 9,8 | 1,6 |
| 500–999 | 100,0 | 82,7 | 4,5 | 10,6 | 2,1 |
| 1000 и више запослених | 100,0 | 81,9 | 3,9 | 10,9 | 3,3 |

**Табела 8**. Структура трошкова за зараде по секторима КД, 2016. (%)

РЕПУБЛИКА СРБИЈА

|  |  |  |  |  |  |
| --- | --- | --- | --- | --- | --- |
|   | Трошкови за зараде, накнаде зарада и остале исплате запосленима(D11) | Редовне исплате запосленима (зараде и бонуси)(D11111) | Периодичне исплате запосленима (накнаде и бнуси)(D11112) | Исплате за неодрађене дане(D1113) | Исплате у натури(D1114) |
|  |  |  |  |  |  |
| **Укупно – сви сектори**  | **100,0** | **83,7** | **4,0** | **10,0** | **2,3** |
| **Укупно – без сектора Пољопривреда, шумарство и рибарство** | **100,0** | **83,7** | **4,0** | **10,0** | **2,3** |
| Пољопривреда, шумарство и рибарство | 100,0 | 85,6 | 3,5 | 9,3 | 1,6 |
| Рударство | 100,0 | 73,4 | 7,9 | 13,0 | 5,7 |
| Прерађивачка индустрија | 100,0 | 84,5 | 4,4 | 9,1 | 2,0 |
| Снабдевање електричном енергијом, гасом и паром | 100,0 | 73,7 | 6,7 | 15,3 | 4,3 |
| Снабдевање водом и управљање отпадним водама | 100,0 | 83,4 | 4,8 | 9,6 | 2,2 |
| Грађевинарство | 100,0 | 85,7 | 2,5 | 8,6 | 3,2 |
| Трговина на велико и мало и поправка моторних возила | 100,0 | 83,5 | 6,5 | 8,2 | 1,9 |
| Саобраћај и складиштење | 100,0 | 81,6 | 3,5 | 10,5 | 4,4 |
| Услуге смештаја и исхране | 100,0 | 87,8 | 2,5 | 8,1 | 1,6 |
| Информисање и комуникације | 100,0 | 80,9 | 6,7 | 10,4 | 2,1 |
| Финансијске делатности и делатност осигурања | 100,0 | 79,9 | 7,8 | 10,8 | 1,4 |
| Пословање некретнинама | 100,0 | 84,2 | 4,8 | 10,3 | 0,7 |
| Стручне, научне, информационе и техничке делатности | 100,0 | 83,6 | 6,5 | 8,3 | 1,6 |
| Административне и помоћне услужне делатности | 100,0 | 85,6 | 4,6 | 8,0 | 1,8 |
| Државна управа и обавезно социјално осигурање | 100,0 | 86,7 | 0,6 | 9,5 | 3,2 |
| Образовање | 100,0 | 86,3 | 1,1 | 11,1 | 1,5 |
| Здравствена и социјална заштита | 100,0 | 84,7 | 1,6 | 12,7 | 1,0 |
| Уметност; забава и рекреација | 100,0 | 86,8 | 2,9 | 9,1 | 1,2 |
| Остале услужне делатности | 100,0 | 86,3 | 2,7 | 9,0 | 1,9 |

**Табела 9.** Структура социјалних доприноса и давања по секторима KД, 2016. (%)

РЕПУБЛИКА СРБИЈА

|  |  |  |  |
| --- | --- | --- | --- |
|   | Социјални доприноси и давања на терет послодавца(D12) | Социјални доприноси на терет послодавца(D121) | Трошкови социјалних давања(D122) |
|  |  |  |  |
| **Укупно – сви сектори**  | **100,0** | **84,6** | **15,4** |
| **Укупно – без сектора Пољопривреда, шумарство и рибарство** | **100,0** | **84,5** | **15,5** |
| Пољопривреда, шумарство и рибарство | 100,0 | 87,2 | 12,8 |
| Рударство | 100,0 | 77,2 | 22,8 |
| Прерађивачка индустрија | 100,0 | 84,0 | 16,0 |
| Снабдевање електричном енергијом, гасом и паром | 100,0 | 77,6 | 22,4 |
| Снабдевање водом и управљање отпадним водама | 100,0 | 84,3 | 15,7 |
| Грађевинарство | 100,0 | 86,8 | 13,2 |
| Трговина на велико и мало и поправка моторних возила | 100,0 | 92,2 | 7,8 |
| Саобраћај и складиштење | 100,0 | 69,1 | 30,9 |
| Услуге смештаја и исхране | 100,0 | 85,5 | 14,5 |
| Информисање и комуникације | 100,0 | 84,4 | 15,6 |
| Финансијске делатности и делатност осигурања | 100,0 | 87,0 | 13,0 |
| Пословање некретнинама | 100,0 | 85,9 | 14,1 |
| Стручне, научне, информационе и техничке делатности | 100,0 | 91,6 | 8,4 |
| Административне и помоћне услужне делатности | 100,0 | 89,6 | 10,4 |
| Државна управа и обавезно социјално осигурање | 100,0 | 86,1 | 13,9 |
| Образовање | 100,0 | 89,7 | 10,3 |
| Здравствена и социјална заштита | 100,0 | 83,7 | 16,3 |
| Уметност; забава и рекреација | 100,0 | 90,4 | 9,6 |
| Остале услужне делатности | 100,0 | 85,5 | 14,5 |

**Табела 10.** Структура социјалних доприноса и давања према величини пословног субjекта, 2016. (%)

РЕПУБЛИКА СРБИЈА

|  |  |  |  |
| --- | --- | --- | --- |
|   | Социјални доприноси и давања на терет послодавца(D12) | Социјални доприноси на терет послодавца(D121) | Трошкови социјалних давања(D122) |
| Величина пословног субјекта према броју запослених | 10–49 | **100,0** | **92,8** | **7,2** |
| 50–249 | 100,0 | 86,9 | 13,1 |
| 250-499 | 100,0 | 87,4 | 12,6 |
| 500–999 | 100,0 | 82,6 | 17,4 |
| 1000 и више запослених | 100,0 | 79,7 | 20,3 |

**Методолошка објашњења**

**Правни основ**

Истраживање о трошковима рада (ИТР) спроводи се на основу Закона о званичној статистици („Службени гласник РС”, бр. 104/09, 24/11) и важеће Уредбе о утврђивању појединих статистичких истраживања и Програма званичне статистике Републике Србије, који се односи на период спровођења истраживања.

**Метод, време и извори за прикупљање података**

У истраживању се примењује метод извештаја на бази обрасца ИТР, који попуњава сваки пословни субјект обухваћен узорком. Истраживање се спроводи сваке четврте године, а обрачунски период је претходна пословна година. Основни извор за прикупљање података су књиговодствене документације пословних субјеката о исплаћеним зарадама и осталим трошковима рада, као и евиденције кадровских служби о запосленима и о часовима рада. Образац се попуњавао за пословни субјект у целини, тј. збирно за све организационе делове, без обзира на то да ли се налазе на истој или различитој адреси.

Jединице посматрања су сви активни пословни субјекти (правна лица и предузетници) на територији Републике Србије, који у референтној години, у просеку, имају 10 и више запослених. Извештајне јединице изабране су методом случајног узорка.

**Обухват истраживања**

Истраживањем о трошковима рада обухваћени су сви запослени у узорком изабраним пословним субјектима, који имају заснован радни однос на неодређено или одређено радно време, као и лица која раде по уговору о привременим и повременим пословима без обзира на то да ли раде пуно или краће од пуног радног времена, а примили су зараду. Истраживање о трошковима рада обухвата све секторе делатности Класификације делатности (2010) у којима могу бити регистровани пословни субјекти (А-S).

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

Контакт: milijana.smiljkovic@stat.gov.rs, тел.: 011 2412 922, локал 344

Издаје и штампа: Републички завод за статистику, 11 050 Београд, Милана Ракића 5
Tелефон: 011 2412 922 (централа) • Tелефакс: 011 2411-250 • www.stat.gov.rs
Одговара: др Миладин Ковачевић, директор
Tираж: 20 ● Периодика излажења: четворогодишња

1. Просечни годишњи курс евра је преузет са сајта Народне банке Србије. [↑](#footnote-ref-1)
2. Приликом израчунавања структуре трошкова рада примењен је принцип Евростатa, према коме се појединачне компоненте трошкова рада стављају у однос са укупним трошковима рада који су по дефиницији претходно умањени за износ субвенција. [↑](#footnote-ref-2)